На основу члана 15. став 1. Закона о националним саветима националних мањина (“*Службени гласник РС*", бр. 72/2009, 20/2014 - одлука УС, 55/2014 и 47/2018),а у складу са чланом 8 Статута Националног савета словачке националне мањине Број: 01-117/2018-01 од 28.12.2018. и чланом 2 Пословника о раду Извршног одбора Националног савета националне мањине, Извршни одбор Националног савета словачке националне мањине, на електронској седници одржаној дана 01.08.2023 године - 03.08.2023. године, донео је следеће

**МИШЉЕЊЕ**

**на отварање одељења са наставним језиком словачким за мање од 15 ученика у Гимназији „Михајло Пупин“ у Ковачици**

 **школске 2023/2024**

**I**

Национални савет словачке националне мањине даје **позитивно мишљење** за отварање одељења гимназије – општи смер на словачком наставном језику за 10 ученика у Гимназији „Михајло Пупин“ у Ковачици, школске 2023/2024. године.

 **II**

Мишљење доставити председнику Националног савета словачке националне мањине ради одобравања на првој наредној седници.

***Образложење***

Националном савету словачке националне мањине се обратио се Покрајински секретаријат за образовање, прописе, управу и националне мањине – националне заједнице са дописом број: 128-61-158/2023-01 од дана 18.07.2023. године за давање мишљења о давању сагласности на отварање одељења на словачком језику за мање од 15 ученика .

Извршни одбор разматрао је на 21. електронској седници, одржаној у периоду од 01.08.2023 године - 03.08.2023. године достављени захтев.

Након разматрања достављене документације, присутни су приступили гласању.

За давање позитивног мишљења гласало је 7\_ чланова Извршног одбора од укупног броја присутних. Против гласало је \_0 чланова. Уздржаних чланова није било.

У складу са горе наведеним, а на основу одредаба члана 12. став 1. тачка 2. Закона о националним саветима националних мањина, донета је одлука из диспозитива.

Број: 01 – 175/2023-04

Датум: 03.08.2023

Место: Нови Сад

ПРЕДСЕДНИЦА ИО НССНМ

Елена Турански

ПРЕДСЕДНИЦА НССНМ

Душанка Петрак с. р.